Richard Roberts
Richard Roberts, 22.4.1789-11.3.1864, britisk opfinder og maskinbygger, kendt for sin store alsidighed. Roberts arbejdede flere gange for maskinkonstruktøren H. Maudslay og industrimanden John Wilkinson (1728-1808). Han udviklede og forbedrede værktøjsmaskiner, fx drejebænken. I 1825 udviklede hans firma Sharp, Roberts and Company en automatisk spindemaskine, ligesom firmaet var med i udviklingen af de første lokomotiver. Roberts forstod sig dog ikke på det forretningsmæssige og døde i fattigdom.